Kampinasas

Kampinasas () – miestas Brazilijos pietryčiuose, San Paulo valstijoje, 96 km į šiaurės vakarus nuo San Paulo. Trečias pagal dydį valstijos miestas ir vienas didesnių šalyje. Tarptautinis oro uostas. Išvystyta mašinų, metalurgijos, chemijos, tekstilės pramonė. Prekybinis centras (kava, kakava, citrinos, cukrus, medvilnė). Veikia du universitetai (Unicamp ir katalikų universitetas), Šv. mergelės Marijos katedra, žemės ūkio tyrimų institutas, 10 muziejų, teatrai, meno galerijos. Simfoninis orkestras.

Istorija 
Pavadinimas portugalų kalba reiškia 'laukai, pievos'.

Miestą 1774 m. liepos 14 d. įkūrė Baretas Lemė kaip bandeirantų postą. Vėliau ėmė augti plėtojant žemės ūkį. Miesto teisės nuo 1797 m.

Šaltiniai 

Milijoniniai miestai
San Paulo valstijos miestai